ગઠિયાઓની દમદાટીના કારણે ગભરાઇ ગયેલી આ મહિલાએ પોતે પહેરેલા સોનાનાં ઘરેણાં ઉતારી નાખી એક થેલામાં મૂકી દીધા હતા. દરમ્યાનમાં ગઠિયાઓએ વાતચીતનો દોર લંબાવી મહિલાની નજર ચૂકવી થેલામાંથી તમામ ઘરેણાં કાઢી લઇ પળવારમાં બાઇક પર વેરાવળ તરફ નાસી છૂટ્યા હતા. પોતે છેતરાઇ ગઇ હોવાની તુરત જાણ થતા મહિલાએ બૂમાબૂમ કરી મૂકતા લોકોનાં ટોળાં એકત્ર થઇ ગયા હતા અને બે યુવાનોએ તો બાઇક પર ગઠિયાનો પીછો પણ કર્યો હતો. પરંતુ ગઠિયા હાથ લાગ્યા ન હતા.